తెలిసి చేసిన తప్పు | Prajasakti::Telugu Daily
Home » స్నేహ » తెలిసి చేసిన తప్పు
రాము, సోము, నందు ముగ్గురూ తొమ్మిదో తరగతి చదువుతున్నారు. ఒకసారి వారు పాఠశాల నుంచి ఇంటికి వస్తున్న సమయంలో ఆటో నుంచి ఒక ప్రకటన పెద్ద శబ్దంతో వినపడింది. 'ధరలో సగం డబ్బులు చెల్లించండి, ఇరవై రోజుల అనంతరం మీకు కావాల్సిన వస్తువును సొంతం చేసుకొండి..' అని సైకిలు కావాలన్న చిరకాల వాంఛ ఈ విధంగా తీరుతుందని సంతోషపడ్డాడు నందు. 'ఇది నిజమంటారా?' అని తోటి స్నేహితులను అడిగాడు.
'అక్షరాలా నిజమే! మేము 21 రోజుల కిందట సైకిలుకి డబ్బులు కట్టాం. నిన్నటికి సైకిలు ఇచ్చేశారు' సోము చెప్పాడు.
'మరి ఆ సైకిలు తేలేదేం?' అని ఆరా తీశాడు నందు.
'ఇప్పుడు సైకిలు వద్దనుకుంటే ఇంకో 21రోజుల తరువాత కలర్‌ టీవీ ఇస్తామన్నాడు ఆ షాపు యజమాని. మా ఇంట్లో టీవీ లేదు. అందుకు ఒప్పుకొని సైకిలు విడిచి పెట్టాం. మేమే కాదు చాలామంది మరో పెద్ద వస్తువు కోసం తీసుకోవల్సిన వస్తువును విడిచి పెట్టుకుంటున్నారు' చెప్పాడు సోము.
నందుకు నమ్మకం కుదిరింది. తాను సైకిలు కొంటానని చెప్పాడు.
నష్టానికి ఎవరూ వ్యాపారం చేయరు. ఇలా ఇస్తున్నాడంటే ఇందులో ఏదో మోసం దాగి
ఉంటుంది. ఇంతకీ ఆ షాపు యజమానిది మన ఊరేనా?' అనుమానాన్ని వ్యక్తం చేశాడు
రాము.
'అతడిది చెన్నై అట. అయినా ఏ ఊరైతే మనకేమి? మా నాన్నగారికి షాపువాడు బాగా పరిచయమయ్యాడు. నీకా ఉద్దేశం ఉంటే సాయంత్రం డబ్బులు పట్టుకుని మా ఇంటికి రా. మా నాన్నగారితో కలసి వెళ్ళి సైకిలు కోసం డబ్బులు చెల్లిద్దాం' అని నందుకు భరోసా ఇచ్చాడు సోము.
'మరి రాము చెప్పినట్టు మోసం ఉంటే?' మనసు వెనుకంజ వేయడంతో సోముని గుచ్చి గుచ్చి అడిగాడు నందు. 'రాము వట్టి అనుమానపు పక్షి. అదృష్టం తలుపు తట్టినప్పుడే మనం అవకాశాన్ని వినియోగించుకోవాలి' అని ధైర్యాన్ని నూరిపోసాడు సోము. ఆ మాటలకు రాము చిన్న బుచ్చుకున్నాడు.కొద్ది సేపటికి ఎవరింటికి వాళ్ళు వెళ్ళిపోయారు.
సైకిలుపై మోజు ఉన్నా డబ్బులు పోతాయేమోనన్న భయం ఒకపక్క, తల్లిదండ్రులకు తెలియకుండా డబ్బులు కట్టి వాళ్ళని తన ప్రయోజకత్వంతో ఆశ్చర్యపరచాలన్న కుతూహలం మరొక పక్క నందుని ఉక్కిరిబిక్కిరి చేశాయి. చివరకు సైకిలు కొనుక్కోవాలనే నిర్ణయానికి వచ్చాడు. తన పొదుపు డబ్బాలో ఉన్న డబ్బును తీసుకొని సోము ఇంటికి వెళ్లాడు. ఆ సమయానికి సోము నాన్న ఇంటి దగ్గర లేడు. ఒక గంటపాటు పిచ్చాపాటి కబుర్లు చెప్పుకుంటూ కాలక్షేపం చేశారు. 'ఇంకా ఇక్కడ ఉంటే మా అమ్మానాన్నలకు అనుమానం వచ్చి ప్రశ్నల వర్షం కురిపిస్తారు. ఇప్పుడు ఇంటికి పోయి రేపు వస్తాను. సమయానికి మీ నాన్నగారు లేకపోవడం నా దురదృష్టం' అంటూ బాధ పడుతూ వెళ్ళిపోయాడు నందు. మర్నాడు సోము పాఠశాలకు రాలేదు. నందుకి నిరాశ కలిగింది. ఉపాధ్యాయులు చెబుతున్న పాఠాలు యాంత్రికంగా విన్నాడు. రాము ఇది గమనించి ఇంటర్వెల్‌ సమయంలో నందుని 'పరధ్యానంగా ఉన్నావు. ఏమిటి కారణం?' అనడిగాడు.
'సోము పాఠశాలకు రాలేదు. వాడు ఊర్లో ఉన్నాడా? లేడా?' అనడిగాడు నందు.
'దానికి, దీనికి సంబంధం ఏమిటి?' అర్థంగాక అడిగాడు రాము. అప్పుడు బయటపెట్టాడు నందు. 'సైకిలు కొనేందుకు డబ్బులు తెచ్చాను. వాడు వస్తే వాళ్ళ నాన్నగారితో పాటు వెళ్ళి సైకిలుకు అడ్వాన్సు ఇచ్చేద్దామని..' అని.
'మొత్తానికి నీ బుద్ధి అటువైపే పరిగెడుతోంది' అంటూ నందూతో పాటు తరగతి గదిలోకి వెళ్ళిపోయాడు రాము. పాఠశాల విడిచి పెట్టారు. రాముని బతిమిలాడి తనతో పాటు సోము ఇంటికి తీసుకుపోయాడు నందు. సోము ఇంటి దగ్గర అందరూ విచారంగా కూర్చున్నారు. నందు, రాము వాళ్ళని చూసి ఆందోళన చెంది సోముని బయటకు పిలిచి 'ఏమి జరిగింది ?' అంటూ ప్రశ్నించారు.
'సగం ధర షాపు యజమాని రాత్రికి రాత్రే పరారయ్యాడు. మేము మోసపోయాం.' బాధ పడుతూ చెప్పాడు సోము. నందూ గుండె గతుక్కుమంది. నిన్నగాని డబ్బులు కట్టి ఉంటే? ఆలోచించడానికే భయమనిపించింది.
'పోలీసులకు ఫిర్యాదు చేయవలిసింది' సలహాగా చెప్పాడు రాము.
'సగం ధరకే వస్తువులు ఇస్తున్నప్పుడు అందులో మోసం దాగి ఉంటుందని తెలియదా? అప్పుడు మాత్రం ఆశ ఉంటుంది. నమ్మించడానికి తొలి రోజులలో నష్టమైనా మీరు కోరిన వస్తువులు సగం ధరకే ఇస్తారు. అదే వాళ్ళ వ్యాపార రహస్యం. ఆశ పడేవారి సంఖ్య పెరిగే కొద్ది బాగా పోగయిన డబ్బుతో ఉడాయిస్తారు. ఇప్పుడు మాత్రం మోసం జరిగిందంటూ మమ్మల్ని ఆశ్రయిస్తారు' అని దెప్పిపొడిచి మా ఫిర్యాదును అందుకున్నారు పోలీసులు'' అని సిగ్గుపడుతూ చెప్పాడు సోము. నాలుగు ఓదార్పు మాటలతో సోమును ఓదార్చి నందు, రాము బయటపడ్డారు.
'మన బలహీనతలతో వ్యాపారం చేసేవారి పట్ల అప్రమత్తంగా ఉండాలని తెలుసుకున్నాను. ఇక ప్రతి విషయాన్నీ నీ మాదిరి ఆలోచించే నిర్ణయం తీసుకుంటాను' అని రాముతో అన్నాడు నందు.
telisi chesina tappu | Prajasakti::Telugu Daily
Home u sneha u telisi chesina tappu
ramu, somu, nandu mugguru tommido taragati chaduvutunnaru. okasari vaaru paatasaala nunchi intiki vastunna samayamlo auto nunchi oka prakatana pedda sabdamto vinapadindi. 'dharalo sagam dabbulu chellinchandi, iravai rojula anantaram meeku kaavaalsina vastuvunu sontam chesukondi..' ani saikilu kaavaalanna chirakala vaancha ee vidhamgaa teerutundani santoshapaddaadu nandu. 'idhi nijamantara?' ani thoti snehitulanu adigaadu.
'aksharala nijame! memu 21 rojula kindata saikiluki dabbulu kattam. ninnatiki saikilu ichesaaru' somu cheppaadu.
'mari aa saikilu teledem?' ani aaraa teesaadu nandu.
'ippudu saikilu vaddanukunte inko 21rojula taruvaata kalarn tv istaamannaadu aa shapu yajamani. maa intlo tv ledu. anduku oppukoni saikilu vidichi pettam. meme kaadu chaalaamandi maro pedda vastuvu kosam teesukovalsina vastuvunu vidichi pettukuntunnaaru' cheppaadu somu.
nanduku nammakam kudirindi. taanu saikilu kontanani cheppaadu.
nashtaniki evaruu vyaparam cheyaru. ilaa istunnadante indulo edho mosam daagi
untundi. intakee aa shapu yajamanidi mana oorenaa?' anumaanaanni vyaktam cheshaadu
ramu.
'atadidi chennai ata. aina e ooraithe manakemi? maa naannagaariki shapuwadu baga parichayamayyaadu. neeka uddesam unte saayantram dabbulu pattukuni maa intiki raa. maa naannagaarito kalasi velli saikilu kosam dabbulu chelliddam' ani nanduku bharosa ichadu somu.
'mari ramu cheppinattu mosam unte?' manasu venukanja veyadamtho somuni guchi guchi adigaadu nandu. 'ramu vatti anumaanapu pakshi. adrushtam talupu tattinappude manam avakaasaanni viniyoginchukovali' ani dhairyanni nooriposaadu somu. aa maatalaku ramu chinna buchukunnadu.koddi sepatiki evarintiki vaallu vellipoyaaru.
saikilupai moju unna dabbulu potayemonanna bhayam okapakka, tallidandrulaku teliyakunda dabbulu katti vaallani tana prayojakatvamto aascharyaparachaalanna kutuhalam maroka pakka nanduni ukkiribikkiri chesaayi. chivaraku saikilu konukkovalane nirnayaaniki vachaadu. tana podupu dabbalo unna dabbunu teesukoni somu intiki vellaadu. aa samayaniki somu naanna inti daggara ledu. oka gantapaatu picchaapaati kaburlu cheppukuntu kalakshepam chesaru. 'inka ikkada unte maa ammaanaannalaku anumanam vachi prasnala varsham kuripistaaru. ippudu intiki poyi repu vastaanu. samayaniki mee naannagaaru lekapovadam naa duradrushtam' antuu baadha paduthoo vellipoyaadu nandu. marnadu somu paatasaalaku raledu. nanduki niraasa kaligindi. upaadhyaayulu chebutunna paataalu yaantrikamgaa vinnadu. ramu idhi gamaninchi intervelli samayamlo nanduni 'paradhyaanamgaa unnaavu. emiti kaaranam?' anadigaadu.
'somu paatasaalaku raledu. vaadu oorlo unnada? leda?' anadigaadu nandu.
'daaniki, deeniki sambandham emiti?' ardhamgaaka adigaadu ramu. appudu bayatapettadu nandu. 'saikilu konenduku dabbulu tecchaanu. vaadu vaste vaalla naannagaarito paatu velli saikiluku adwansu icheddamani..' ani.
'mottaaniki nee buddhi atuvaipe parigedutondi' antuu nandootho paatu taragati gadiloki vellipoyaadu ramu. paatasaala vidichi pettaaru. ramuni batimiladi tanatho paatu somu intiki teesukupoyaadu nandu. somu inti daggara andaruu vichaaramgaa kuurchunnaaru. nandu, ramu vaallani chusi aandolana chendi somuni bayataku pilichi 'emi jarigindi ?' antuu prasninchaaru.
'sagam dhara shapu yajamani raatriki ratre pararayyadu. memu mosapoyam.' baadha paduthoo cheppaadu somu. nanduu gunde gatukkumandi. ninnagaani dabbulu katti unte? aalochinchadaanike bhayamanipinchindi.
'polisulaku firyaadu cheyavalisindi' salahaga cheppaadu ramu.
'sagam dharake vastuvulu istunnappudu andulo mosam daagi untundani teliyadaa? appudu maatram aasha untundi. namminchadaaniki toli rojulalo nashtamaina meeru korina vastuvulu sagam dharake istaaru. adhe vaalla vyapara rahasyam. aasha padevari sankhya perige koddi baga pogayina dabbutho udaayistaaru. ippudu maatram mosam jarigindantuu mammalni aasrayistaaru' ani deppipodichi maa firyaadunu andukunnaru poliisulu'' ani siggupadutuu cheppaadu somu. naalugu odaarpu maatalatho somunu odaarchi nandu, ramu bayatapaddaru.
'mana balaheenatalato vyaparam chesevari patla apramattamgaa undaalani telusukunnaanu. ika prati vishayaannii nee maadiri aalochinche nirnayam teesukuntaanu' ani ramutho annadu nandu.